Grb Grada Sarajeva

Grb Grada Sarajeva usvojen je 2000. godine po zakonu o lokanoj samoupravi.
 Izgled 
Na glavi štita su elementi tipičnih krovova, koji simboliziraju i brda u zelenoj boji, odnosno Sarajevsku kotlinu koju čine planina Trebević s južne strane i brda na sjeveru kao što su Žuč, Hum i Čavljak između kojih se nalazi grad.

Ispod su nazubljene gradske zidine s dvije otvorene kapije u crnoj boji na bijeloj pozadini, koje simboliziraju Grad ali specifičnije Višegradsku kapiju koja se nalazi u gradskom naselju Vratnik.

U dnu grba je dolina, kroz koju teče rijeka u plavoj boji, koju premošćuje bijeli most, predstavljajući mnoge mostove za koje je Sarajevo poznato. Okvir grba je zlatno-žut.
 Upotreba 
Upotreba grba, regulisana je Odlukom o upotrebi grba, imena i isticanju zastave Grada Sarajeva iz 21. novembra 2000. godine, čime je Privremena odluka iz 1998. godine prestala sa važnošću.
 Historija 
Trenutni grb je nasljednik starog grba koji je dizajniran 1965. godine od strane hrvatskog kipara Mirka Ostoje.

 Reference 

Sarajevo
Kategorija:Sarajevo